Még azt mondják a kapások
Még azt mondják a kapások,
          Nem lesz bor,
Hát mit iszik a kis biró
          Illyenkor?...
Alig, alig, alig várja
          Az estvét,
Hármasával, négyesével
          Üritgeti az itczét.

Mit ér nekünk anyit tudni
          Mint a pap,
Csak azt tudjuk merre fordul
          Ki a csap;
A pap is ha bele un a
          Könyvekbe,
Ezt kiáltja: hozzatok bort
          A két itczés üvegbe.

Vessük el hát a földhányó
          Kapánkat,
Üritsük ki borral tele
          Kupánkat.
Igyuk le a következő
          Szüretet,
Mert ki tudja, derül­-e ránk
Derül­-e ránk kikelet.
Népköltészet